Rojer Fenton

Rojer Fenton - eń birinshi urıstı sáwlelendirgen fotojurnalist. 

 Ómiri 
Rojer Fenton 1819-jılı 20 -martta tuwıladı. Rojer Fentonnıń atası  paxta óndiriwshi hám bankir, ákesi bolsa bankir hám parlament aǵzası bolǵan. Rojer ákesiniń birinshi nekesinen, jeti perzenttiń tórtinshisi edi. 
1838 -jılda Fenton London Universitet kolledjine oqıwǵa kirdi hámde  1840-jılda anglichan tili, matematika, ádebiyat hám logikanı úyrenip, kórkem óner bakalavriatı menen tamamladı. 1840- jılda ol universitet kolledjinde huqıqtanıw fakultetinde oqıy basladı, lekin ol súwretshi bolǵanlıǵı sebepli 1847-jılǵa shekem advakat retinde ilmiy tájriybege iye bolmadı. 1843- jılda Yorkshirda Fenton Greys Elizabeth Maynardga úylendi.

 Dóretiwshiligi 
1842- jılda ol Parijǵa keldi hám ol jerde  Pol Delarosh ustaxanasında súwretshilikni úyrendi. 1847- jılǵa kelip Fenton Londonga qaytıp keldi hám ol jerde súwretshilikti úyreniwdi dawam ettirdi hám súwretshi Charlz Lyusidiń qol astında boldı.  1850-jıldan baslap ol Arqa London mektebiniń direktorlar keńesinde isledi. (sızıw hám modellestiriw boyınsha) 1849, 1850 hám 1851-jıllarda ol Karollik akademiyasınıń jıllıq kórgezbelerinde óz súwretlerin kórsetti. Ol 1850-jılı Qırım urısın sáwlelendiredi.Ol usı Qırım urısınan júda kóplegen fotosúwretlerdi túsirgen, súwretke túsirgen birinshi jurnalist sıpatında tarıyxta at qaldırdı. 
1869-jılı 8 -avgust sánesinde 50 jasında dúnyadan ótedi.